《吴下同年会诗》
宋代·赵彦瑷

引睇龙门念久违，自题雁塔会何稀。
奔驰莲幕只甘分，只尺星何喜有依。
拱侍尊罍陪盛事，仰瞻刑政焕清晖。
我公自有回天力，入佐明君看一飞。

作者简介：赵彦瑷，字中玉，浚仪（今河南开封）人，南渡后侨居仙居（今属浙江）。魏王廷美七世孙（《宋史》卷二三六《宗室世系》二二）。孝宗隆兴元年（一一六三）进士。终平江府观察推官（《嘉定赤城志》卷三四）。